Okrug Elbasan
Okrug Elbasan (albanski: Qarku i Elbasanit) je jedan od 12 okruga Albanije. Nalazi se u centralnom dijelu države. Sa površinom od 3.199 km2 treći je najveći okrug u državi (poslije okruga Korča i Skadar). Prema podacima od 1.1.2016. godine u okrugu je živjelo 298.913 stanovnika što ga također čini trećim okrugom u Albaniji. Glavni i najveći grad je Elbasan po kojem je okrug i nazvan. Graniči s okruzima: Dibr na sjeveru, Tirana na sjeverozapadu, Fier na zapadu, Berat na jugu i Okrugom Korča na jugoistoku dok na istoku formira državnu granicu sa Makedonijom.